

VLADA REPUBLIKE HRVATSKE

Zagreb, 30. lipnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o izmjeni Uredbe o posebnoj naknadi za okoliš zbog nestavljanja biogoriva na tržište i zbog nesmanjivanja emisije stakleničkih plinova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 29. stavka 4. i članka 29.a stavka 2. Zakona o biogorivima za prijevoz („Narodne novine“, br. 65/09., 145/10., 26/11., 144/12., 14/14., 94/18. i 52/21.), Vlada Republike Hrvatske je na sjednici održanoj\_\_\_\_\_\_\_\_\_\_\_\_2023. donijela

**U R E D B U**

**o izmjeni Uredbe o posebnoj naknadi za okoliš zbog nestavljanja biogoriva na tržište**

**i zbog nesmanjivanja emisije stakleničkih plinova**

**Članak 1.**

U Uredbi o posebnoj naknadi za okoliš zbog nestavljanja biogoriva na tržište i zbog nesmanjivanja emisije stakleničkih plinova („Narodne novine“, broj 116/18, 35/22. i 156/22.), u članku 3. stavci 3. i 5. mijenjaju se i glase:

„ (3) Posebna naknada za okoliš zbog nestavljanja biogoriva na tržište određuje se u EUR/MJ i obračunava se prema sljedećim razredima:

– 0 % – 3 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,001327 EUR/MJ

– 3,01 % – 5 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,001327 EUR/MJ

– više od 5 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,001327 EUR/MJ.

(5) Posebna naknada zbog nesmanjivanja emisija stakleničkih plinova određuje se u EUR/kgCO2  te se obračunava prema sljedećim razredima:

– 0 % – 2 % smanjenja emisija stakleničkih plinova – naknada za propušteno smanjenje emisija u ovom razredu iznosi 0,001327 EUR/ kgCO2

– 2,01 % – 6 % smanjenja emisija stakleničkih plinova – naknada za propušteno smanjenje emisija u ovom razredu iznosi 0,001327 EUR/ kgCO2.“.

**Članak 2.**

Članak 1. ove Uredbe ostaje na snazi do 31. prosinca 2023.

**Članak 3.**

Ova Uredba objavit će se u „Narodnim novinama“, a stupa na snagu 1. srpnja 2023.

KLASA:   
URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Uslijed nekontroliranog porasta cijena nafte i naftnih derivata na svjetskom tržištu prije svega uzrokovanih poremećajima opskrbe uslijed Ukrajinske krize, potrebno je na svaki način stabilizirati cijene nafte i naftnih derivata u maloprodaji. Volatilnost tržišta je i nadalje prisutna te se mjerama treba poticati prijelaz na obnovljivu energiju u prometu prvenstveno veće količine električne energije dok biogoriva kao takva i nadalje imaju cijenu koja bi utjecala povećanje odobrene premije energetskim subjektima. Također i dalje su prisutne nestabilnosti na tržištima sirovina za proizvodnju biokomponente u naftnim derivatima i poremećaj opskrbnih lanaca te nedovoljna konkurentnost na tržištu biogoriva druge generacije.

U tom smislu mjera smanjenja naknade za nestavljanje biogoriva na tržište može kratkoročno doprinijeti stabilizaciji opskrbe u smislu poslovanja distributera naftnih goriva i zaštite kupaca od prekomjernog porasta i volatilnosti cijena. Naime, Uredbom o utvrđivanju najviših maloprodajnih cijena naftnih derivata je ograničena tržišna premija energetskim subjektima kako bi se obuzdale cijene rasta derivata u maloprodaji. Sukladno tome, potrebno je donijeti ovu Uredbu kojom se privremeno umanjuje naknada za nestavljanje biogoriva na tržište.

Odredbama ove Uredbe nastoji se osigurati neometana isporuka nafte i naftnih derivata u uvjetima u kojima je sigurnost opskrbe energijom prioritet.

**TEKST ODREDBE VAŽEĆE UREDBE KOJA SE MIJENJA**

UREDBA O IZMJENI UREDBE O POSEBNOJ NAKNADI ZA OKOLIŠ

ZBOG NESTAVLJANJA BIOGORIVA NA TRŽIŠTE I ZBOG

NESMANJIVANJA EMISIJE STAKLENIČKIH PLINOVA

Članak 1.

U Uredbi o posebnoj naknadi za okoliš zbog nestavljanja biogoriva na tržište i zbog nesmanjivanja emisije stakleničkih plinova (»Narodne novine«, broj 116/18.), u članku 3. stavci 3. i 5. mijenjaju se i glase:

»(3) Posebna naknada za okoliš zbog nestavljanja biogoriva na tržište određuje se u kn/MJ i obračunava se prema sljedećim razredima:

– 0 % – 3 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,01 kn/MJ

– 3,01 % – 5 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,01 kn/MJ

– više od 5 % energije biogoriva – naknada za svaki nestavljeni MJ energije biogoriva koju je obveznik propustio staviti na tržište u ovom razredu iznosi 0,01 kn/MJ.

(5) Posebna naknada zbog nesmanjivanja emisija stakleničkih plinova određuje se u kn/kgCO2 te se obračunava prema sljedećim razredima:

– 0 % – 2 % smanjenja emisija stakleničkih plinova – naknada za propušteno smanjenje emisija u ovom razredu iznosi 0,01 kn/kgCO2

– 2,01 % – 6 % smanjenja emisija stakleničkih plinova – naknada za propušteno smanjenje emisija u ovom razredu iznosi 0,01 kn/kgCO2.«.